
# Эльмира Шәрифуллина: «Һаман яшь»

(ШИГЫРЬ)

Син һаман яшь – кырык өчтә,

Мин картайдым нәкъ шул кичтә:

Чәчләремә кырау кунды,

Йөрәгемә әрнү тулды,

Йөзем сулды,

Күзләремнең төсе уңды.

Яшь шул әле, син яшь һаман –

Егет, дию хәтта таман.

Минем хәлләр?..

Әйтим – яман:

Тере тәндә тозлы яра,

Яралардан кан-яшь тама,

Ә үзләре гел яңара,

Гел яңара –

Йөзе кара.

...Вөҗүдкенәм дөрләп яна!

Следите за самым важным и интересным в Telegram-каналеТатмедиа

## Нет комментариев
Эльмира Шәрифуллина: «Һаман яшь»